Často sa stáva, že svet obletia fotky bežných ľudí, ktorí akoby z oka vypadli svetovým celebritám. Pri Dare Rolins a jej dvojníčke sa však na seba ponášajú dve krásne blondínky so zlatom v hrdle. Ich bydliská však delí celý oceán.
Na slovenskú speváčku sa totiž ponáša Fanny Lu, speváčka a skladateľka z Kolumbie. Čomu sa až veriť nechce, je, že Dara a jej latinskoamerická dvojníčka sú dokonca rovesníčky – obe majú 45 rokov! Ba čo viac, obe boli porotkyňami v svetoznámej talentovej šou The Voice. Dara účinkovala v Hlase Česko Slovenska, Fanny Lu v detskej verzii La Voz Kids Colombia.
Líši sa ich rodinný život, Fanny Lu má manžela a dve deti, Dara je momentálne slobodná, po boku však vždy má milovanú dcérku Lolu. Rozdiel nájdete aj na sociálnych sieťach. Zatiaľ čo Dara, úspešná na Slovensku aj v Česku, má na Instagrame úctyhodných 474-tisíc sledovateľov, Fanny Lu ich má až 2,5 milióna.